張敬修 (萬曆進士)

張敬修（），原名張嗣文，字君平，號炎州（炎洲），錦衣衛官籍湖廣荊州衛（今湖北江陵）人，明朝政治人物，進士出身。

生平
萬曆元年（1573年）癸酉科湖廣鄉試第四十七名。萬曆八年（1580年）与二弟张懋修共同中進士，得会试第三十名，二甲第十三名。都察院觀政，本年授官礼部儀制司主事，父亲张居正死后被削职为民。萬曆十二年（1584年）四月，詔令查抄張居正家產，司禮監太監張誠，刑部右侍郎丘橓及錦衣衛、給事中等奉命前往。张敬修遭到严刑拷打，留下绝命书自缢，稱抄家的官吏丘侍郎、任巡按是「活閻王」明・張敬修，《禮部儀制司主事敬修血書》：“嗚呼，天道無知，似失好生之德，人心難測，罔恤盡瘁之忠。嘆解網之無人，嗟縲紲之非罪，雖陳百喙，究莫釋夫譏讒，惟誓一死，以申鳴其冤鬱。竊先公以甘盤舊眷，簡在密勿，其十年輔理之功，唯期奠天下於磐石，既不求譽，亦不恤毀，致有今日之禍；而敬修以長嗣，罹茲閔凶，何敢愛身命而寂無一言也。憶自四月二十一日聞報，二十二日即移居舊宅，男女驚駭之狀，慘不忍言。至五月初五日，邱侍郎到府；初七日提敬修面審，其當事噂沓之形，與吏卒咆哮之景，皆生平所未經受者，而況體關三木，首戴幪巾乎！在敬修固不足惜，獨是屈坐先公以二百萬銀數，不知先公自歷官以來，清介之聲，傳播海內，不惟變產竭資不能完，即粉身碎骨亦難充者！且又要誣扳曾確庵寄銀十五萬，王少方寄銀十萬，傅大川寄銀五萬，雲“從則已，不從則奉天命行事！”恐嚇之言，令人膽落。嗟此三家，素皆怨府，患由張門及之，而又以數十萬爲寄，何其愚也！吾意三家縱貪，不能有此積，亦不能完結此事，吾後日何面目見之，且以敬修爲何如人品也。今又以母、子、叔、侄，恐團聚一處，有串通之弊，於初十日，又出牌，追令隔別，不許相聚接語。可憐身名灰滅，骨肉星散，且慮會審之時，羅織鍛鍊，皆不可測，人非木石，豈能堪此！今幽囚倉室，風雨蕭條，青草鳴蛙，實助餘之悲悼耳。故告之天地神明，決一瞑而萬世不愧。暖乎，人孰不貪生畏死，而敬修遭時如此，度後日決無生路！曠而觀之，孔之聖也而死，回之賢也而死，死有重於泰山，有輕於鴻毛者，予於此時，審之熟矣。他如先公在朝有履滿之嫌，去位有憂國之慮，惟思顧命之重，以身殉國，不能先幾遠害，以至於斯，而其功罪，與今日遼藩誣奏事，自有天下後世公論，在敬修不必辯。獨其虛坐本家之銀，與三家之寄，皆非一時可了之案，則何敢欺天罔人，以爲脫禍求生之計。不得已而託之片楮，齧指以明剖心！此帖送各位當道一目，勿謂敬修爲匹夫小節，而甘爲溝瀆之行也。祖宗祭祀，與祖母、老母饘粥，有諸弟在，足以承奉，吾死可決矣。而吾母素受辛苦，吾妻素亦賢淑，次室尚是稚子，俱有烈婦風，聞予之死，料不能自保。尤可痛者，吾有六歲孤兒，焭焭在抱，知亦不能存活也。

五月初十日寫完此帖，以期必遂，而夢兆稍吉，因緩。十二日會審，逼勒扳誣，懾以非刑，頤指氣使，聽其死生，皆由含沙以架奇禍，載鬼以起大獄，此古今宇宙稀有之事。上司愚弄人，而又使我叔侄自愚，何忍，何忍！

丘侍郎、任撫按、活閻王！你也有父母妻子之念，奉天命而來，如得其情，則哀矜勿喜可也，何忍陷人如此酷烈！三尺童子亦皆知而憐之，今不得已，以死明心。嗚呼，炯矣黃爐之火，黯如黑水之津，朝露溘然，生平已矣，寧不悲哉！

有便，告知山西蒲州相公張鳳盤，今張家事已完結矣，願他輔佐聖明天子於億萬年也！”。妻子高氏求死未成，自刺其目，左目遂枯，孤子張重輝年方五歲，高氏抚养成人，凡二十七年而终。萬曆三十九年（1611年）御史以其事聞，詔建坊旌表。崇祯十三年（1640年）追复其礼部主事原官，并授其孙张同敞为中书舍人清・張廷玉等，《明史》（卷213）：“崇禎三年，禮部侍郎羅喻義等訟居正冤。帝令部議，復二廕及誥命。十三年，敬修孫同敞請復武廕，並復敬修官。帝授同敞中書舍人，而下部議敬修事。尚書李日宣等言：「故輔居正，受遺輔政，事皇祖者十年，肩勞任怨，舉廢飭弛，弼成萬曆初年之治。其時中外乂安，海內殷阜，紀綱法度，莫不修明。功在社稷，日久論定，人益追思。」帝可其奏，復敬修官。”。

家族
曾祖父張鎮，贈特進光祿大夫左柱國少師兼太子太師吏部尚書中極殿大學士；祖父張文明，封特進光祿大夫左柱國少師兼太子太師吏部尚書中極殿大學士；父親張居正，特進光祿大夫左柱國少師兼太子太師吏部尚書中極殿大學士。母王氏（累封一品夫人）；前母顧氏（累贈一品夫人）；生母何氏。重庆下。弟张嗣修（翰林院编修）、张懋修（同科進士）、张简修（锦衣卫指挥佥事）、张慎修、张道修（官生）、张允修、张静修。

註釋

參考文獻
張朝瑞，《皇明貢舉考》
魯小俊、江俊偉，《貢舉志五種（上）》，武漢大學出版社，2009
朱保炯，謝沛霖，《明清進士題名錄索引》，文海出版社，1981
張敬修，《禮部儀制司主事敬修血書》
張廷玉等，《明史》，中華書局點校本
龔延明，《天一閣藏明代科舉錄選刊》，寧波出版社，2016

Category:张居正
Category:明朝禮部主事
Category:明朝自殺人物
Category:江陵縣人
J敬